Trein ry tiener dood ná hy hoor hy slaagArgieffoto. ŉ 16-jarige tiener is Sondag deur ŉ trein doodgery kort nadat hy sy rapport by sy skool gekry het. Volgens Chris Botha, ŉ woordvoerder van Netcare911, het die ongeluk in Tongaat, KwaZulu-Natal, plaasgevind. “Die tiener was onderweg van die skool na sy huis toe hy ŉ treinspoor naby die Flamingo–treinstasie wou oorsteek,” het Botha gesê. “Volgens die tiener se onderwysers het hy geslaag en het hy ŉ kortpad huis toe gevat,” het Botha bygevoeg. Die tiener is na die Nkosi Albert Luthuli-hospitaal geneem, maar is kort na sy aankoms dood verklaar.